NaiveNeuron/SloPal huggingface dataset:
Bugár, Béla, podpredseda NR SR (2011-03-25):
Ďakujem. Pán poslanec bol jediný, ktorý sa prihlásil do rozpravy, preto vyhlasujem rozpravu za skončenú. Pýtam sa pána navrhovateľa, chcete sa vyjadriť? Nie. Pani spravodajkyňa? Tiež sa nechce vyjadriť k rozprave. Takže prerušujem rokovanie o tomto bode programu. Pýtam sa, či je všeobecný súhlas, aby sme, nakoľko ten bod patrí výboru pre európske záležitosti a predseda výboru Ivan Štefanec je tu, aby sme prerokovali bod 54, Správa o činnosti Výboru Národnej rady Slovenskej republiky pre európske záležitosti za rok 2010 (tlač 264). Je? (Súhlasná reakcia pléna.) Ďakujem pekne. Nech sa páči, pán predseda výboru, máte slovo.
Bugár, Béla, podpredseda NR SR (2017-10-12):
Nech sa páči, prezentujme sa a hlasujme. (Hlasovanie.) Prítomných 138 poslancov, za 95, proti 6, zdržalo sa 37 poslancov. Návrh sme schválili. Teraz prosím pána poslanca Kvorku, aby uviedol hlasovanie v druhom čítaní o vládnom návrhu zákona, ktorým sa mení a dopĺňa zákon č. 136/2000 Z. z. o hnojivách (tlač 659), nech sa páči. [Hlasovanie o vládnom návrh zákona, ktorým sa mení a dopĺňa zákon č. 136/2000 Z. z. o hnojivách v znení neskorších predpisov a ktorým sa mení a dopĺňa zákon č. 364/2004 Z. z. o vodách a o zmene zákona Slovenskej národnej rady č. 372/1990 Zb. o priestupkoch v znení neskorších predpisov (vodný zákon) v znení neskorších predpisov , tlač 659.]
Kollár, Boris, predseda NR SR (2021-11-12):
S ďalšou faktickou poznámkou pán poslanec Kočiš, nech sa páči.
Kollár, Boris, predseda NR SR (2022-03-17):
Prosím, prezentujme sa a hlasujeme. (Hlasovanie.) Prítomných 130 poslancov, za 81, proti 36, zdržalo sa 13. Konštatujem, že Národná rada sa uzniesla, že tento návrh zákona prerokuje v druhom čítaní. Pristúpime k hlasovaniu o pridelení návrhu výborom a o určení gestorského výboru, ako aj lehoty na jeho prerokovanie. Prosím spravodajcu, aby uviedol hlasovanie.
Grendel, Gábor, podpredseda NR SR (2022-03-23):
Tak toto nebol procedurálny návrh. Takže nech sa páči. Nech sa páči, pani komisárka. (Reakcie z pléna. Krátka pauza. Zaznel gong.) Poprosím vás kolegovia, aby ste si tú diskusiu už vyriešili niekde mimo rokovacej sály. Teraz má slovo, teraz má slovo pani komisárka. (Rokovanie o správe o činnosti komisárky pre deti za rok 2021 , tlač 885.)
Kollár, Boris, predseda NR SR (2023-02-09):
Prosím, prezentujme sa a hlasujeme. (Hlasovanie.) Prítomných 128, za 97, proti 18, zdržalo sa 6, nehlasovalo 7. Konštatujem, že Národná rada sa uzniesla toto, tento návrh zákona prerokuje v druhom čítaní. Pristúpime k hlasovaniu o pridelení návrhu výborom a o určení gestorského výboru, ako aj lehoty na jeho prerokovanie. Prosím spravodajcu, aby uviedol hlasovanie.
Abrhan, Pavol, poslanec NR SR (2012-11-06):
Pán predseda, prosím, dajte hlasovať o tom, že Národná rada prerokuje uvedený návrh zákona v druhom čítaní.
Ďuriš, Nicholsonová, Lucia, podpredsedníčka NR SR (2018-12-03):
Tak to vidím ako problém.
Pellegrini, Peter, predseda NR SR (2015-05-20):
S procedurálnym návrhom pán poslanec Martvoň.
Zemanová, Anna, poslankyňa NR SR (2022-09-22):
Ďakujem pekne, pán predseda. V úvode schôdze ste nás oslovili, keď sa posúvali, časovali hlasovania v prvom čítaní, že aby sme to nerobili, že vlastne to sú prvé čítania, že tie sa hlasujú na najbližšom hlasovaní, to je dnes o 11.30 h. Takže idete sám proti sebe. Poprosila by som teda vysvetlenie, prečo tieto prvé čítania ste odsunuli hlasovanie na ďalší týždeň bez dohody na grémiu, bez dohody s navrhovateľmi. Ja s tým napríklad nesúhlasím ako navrhovateľka, aby sa o mojom zákone hlasovalo v utorok.
Kuriak Milan, poslanec NR SR (2023-06-28):
Pán predseda, dajte, prosím, hlasovať o pozmeňujúcom návrhu pani poslankyne Anky Miernej.
Baránik, Alojz, poslanec NR SR (2019-09-13):
Neprekvapuje ma, kolega Ondrej Dostál, že sme zajedno vo všeličom aj v tomto, a to, v čom sme tu zajedno, je to, že odvolávaný premiér Peter Pellegrini je klamár. Klamár bol už v roku 2008 a za ten čas, za tých 11 rokov, sa z neho stal klamár par excellence, to je klamár taký, ktorému, bohužiaľ, verí veľmi veľa ľudí, nezáleží pritom na tom, čo hovorí, jednoducho mu veria. A to je určitá schopnosť, určité umenie, ktoré sa dá nacvičiť v prípade, že dotyčný má na to určitú psychologickú výbavu. To, že taká výbava je nevyhnutnou súčasťou tej kriminálnej organizácie, ktorej on je členom, to, predpokladám, je každému inteligentnému človeku jasné.
V. Veteška, podpredseda NR SR: (2005-11-08):
A nemám právo žiadnych poznámok. Som rád, pretože tu predkladal pán minister obrany úplne iný dokument, k čomu bola diskusia. Takže budeme, prosím, ďalej pracovať v duchu rokovacieho poriadku a vyjadrovať sa zásadne k dokumentom, ktoré sú tu predkladané. Želáte si vystúpiť na záver po uzatvorení rozpravy, pán minister? Nie. Pán spravodajca, chcete sa vyjadriť k rozprave? Nie. Prerušujem rokovanie o tomto bode programu. Budeme pokračovať druhým čítaním o vládnom návrhu zákona, ktorým sa mení a dopĺňa zákon Národnej rady Slovenskej republiky č. 315/1996 Z. z. o premávke na pozemných komunikáciách v znení neskorších predpisov . Vládny návrh zákona ste dostali pred prvým čítaním ako tlač 1232 a spoločnú správu máte ako 1232a. Slovo dávam ministrovi vnútra Slovenskej republiky pánovi Vladimírovi Palkovi a žiadam ho, aby vládny návrh zákona odôvodnil. Nech sa páči.
Kollár, Boris, predseda NR SR (2022-11-11):
S ďalšou faktickou poznámkou vystúpi pán poslanec Nemec, nech sa páči.
B. Bugár, podpredseda NR SR: (2003-04-24):
Takže ešte pred prerušením rokovania dám slovo pánovi predsedovi pôdohospodárskeho výboru. Pán poslanec, nech sa páči, máte slovo. M. Maxon, poslanec: Ďakujem pekne za slovo. Pán podpredseda, len by som chcel pripomenúť mojim kolegom z pôdohospodárskeho výboru, že o 12.00 hodine podľa pôvodne zvolanej pozvánky máme rokovanie výboru. Ďakujem pekne.
Matovič, Igor, poslanec NR SR (2010-12-03):
Pán poslanec, takisto aj ostatní poslanci strany SMER aj SNS, opakovane vás vyzývam, aby ste využili svoj vplyv vo firmách vašich rodín, kamarátov a známych, ktorým ste za posledné štyri roky rozdali štátne zákazky za stovky miliárd korún. Bolo to cez kauzy emisie, mýto, nástenkový tender, TIPOS. Takisto sme tu mali včera, tuším, možnosť vidieť 20-miliónovú knižku pani exministerky Tomanovej a podobných. Poproste, prosím vás, a využite ten svoj vplyv a poproste týchto ľudí, ktorým ste tie štátne zákazky rozdali, aby aspoň jednu desatinu z toho vrátili do štátneho rozpočtu, a potom budeme mať dosť peňazí na zdravotníctvo, školstvo, pre nezamestnaných, pre matky s deťmi, na lacnejšie potraviny, na zníženie DPH, na všetko, čo si len zmyslíte. Ďakujem.
Viskupič, Jozef, poslanec NR SR (2016-04-27):
Ďakujem, pán predsedajúci. Dovoľujem si zaradiť nový bod rokovania s názvom, aby plénum prerokovalo slovenské predsedníctvo v Rade EÚ, nakoľko si myslím, že či už samotný rezortný minister zahraničných vecí a európskych záležitostí deklaroval, že na túto debatu pred plénom je vysoko pripravený. Niekoľkokrát sme sa snažili pre potreby slovenského predsedníctva otvoriť túto debatu v pléne. Viem, že je k tomu ochota aj poslancov na výbore pre európske záležitosti. A vzhľadom na to, že máme tretiu schôdzu a ja tento bod nevidím zaradený, bol by som rád, aby sme bod informovanie o stave prípravy Slovenskej republiky na predsedníctvo zaradili na túto schôdzu.
Burian, Jozef, poslanec NR SR (2019-06-25):
Ďakujem veľmi pekne. Vážený pán predsedajúci, vážené kolegyne, vážení kolegovia, vážené pani poslankyne, páni poslanci, ako spravodajca vystupujem k návrhu skupiny poslancov Národnej rady Slovenskej republiky na vydanie zákona, ktorým sa mení zákon č. 571/2009 Z. z. o rodičovskom príspevku a o zmene a doplnení ďalších predpisov. V súlade s § 73 zákona o rokovacom poriadku som bol predsedníčkou výboru určený za spravodajcu pod tlačou 1531. Predkladám informáciu k predloženému návrhu zákona. Návrh spĺňa náležitosti rokovacieho poriadku a legislatívnych pravidiel. V zmysle oprávnení, ktoré pre mňa ako spravodajcu vyplývajú z rokovacieho poriadku, odporúčam, aby Národná rada po všeobecnej rozprave sa uzniesla na tom, že návrh zákona prerokuje v druhom čítaní. V súlade s rozhodnutím predsedu potom aby tento zákon pridelil ústavnoprávnemu výboru a výboru pre sociálne veci a za gestorský výbor určil výbor pre sociálne veci a bývanie, pardon, sociálne veci. Pán predsedajúci, poprosím, otvorte rozpravu.
Marcinková, Vladimíra, poslankyňa NR SR (2023-12-13):
Ďakujem pánovi poslancovi Grendelovi, ktorý jednu časť tej faktickej poznámky, ktorú som chcela ja doložiť k, k slovám pána Hlinu, už povedal, tak ja len doplním pre mladších divákov, ako to povedal pán Grendel, kto je pán Bašternák, lebo tam je ešte jedna veľká súvislosť so súčasnou vládou, so súčasným premiérom, ktorý dlhé roky vlastne býval v bytovom dome, ktorý Bašternák staval a vlastnil v ňom viaceré nehnuteľnosti. Aj byt, v ktorom býval konkrétne súčasný pán premiér, a hrozil tam trest prepadnutia majetku, ktorý by sa týkal aj tejto nehnuteľnosti, ale šesť dní pred, pred súdom sa podarilo pánovi Bašternákovi previesť túto nehnuteľnosť na svoju manželku, takže bol dobre informovaný, alebo, alebo šikovný. No a dnes hrozí, že táto spravodlivosť a vlastne človek, ktorý sa priznal k tomu, že 1,7 milióna eur prepral zo Slovenska, zobral z daňového systému, sa teší zo súčasného promafiánskeho balíka, ako to dnes nazval pán Šimečka na európskom výbore, o ktorom budeme rokovať o pár dní. Takže je to smutná realita.
Sulík, Richard, predseda NR SR (2011-06-01):
Pán poslanec Matovič reaguje na faktické poznámky.
Ďuriš Nicholsonová, Lucia, podpredsedníčka NR SR (2019-04-05):
Aj my, ďakujeme, pán minister, neviem, či si zvládnete zobrať všetky svoje drinky. (Povedané s pobavením. Smiech v sále.) No, vyslúžili ste si veľa faktických poznámok, vidím všetky? Desať ich je? Dobre. Takže desať faktických poznámok na vaše vystúpenie. Končím možnosť prihlásiť sa, posledný je pán poslanec Bastrnák? No, pán poslanec Bastrnák, dobre. Tak ako prvý, pán poslanec Goga, nech sa páči.
Taraba, Tomáš, poslanec NR SR (2020-09-23):
Vážený pán Beluský, chcem sa spýtať, pretože z tohoto výstupu v podstate vyplýva, že predpokladáte, že ak sa zmení poskytovanie štátnej pomoci, tak začnú chodiť investície do častí Slovenska, do ktorých štát to nasmeruje. Moja skúsenosť je taká, že, že tie rokovania s investormi sú také, že investori povedia, do ktorých lokalít chcú ísť v rámci Slovenska, potom povedia v rámci Maďarska, v rámci Rumunska, v rámci Bulharska, urobia si kolečko so všetkými štátmi, od každého si vypýtajú, kto akú štátnu pomoc im poskytne, a z toho si potom vyberú, kde dostanú najviac, kde dostanú najviac hotovosti, kde dostanú najlacnejšie pozemky, kde majú najdostupnejšiu pracovnú silu, najviac, najviac vzdelanú pracovnú silu, ak ju takú potrebujú, a podľa toho sa rozhodnú. To znamená, chcem sa spýtať druhú vec, že či ste v tejto veci aj rozmýšľali, akú hodnotu pre Slovensko majú niektoré investície, ktoré môžu ísť na západné Slovensko napríklad. Vytvárajú veľmi málo pracovných miest, ale pracovných miest s veľmi vysokou pridanou hodnotou. A bohatstvo nevzniká len počtom ľudí, ktorí sú zamestnaní, ale aj to, akú produktivitu majú. A tieto návrhy, ktoré, ktoré ste navrhli, tie všetky sú pozitívne v zmysle, ak predpokladáme, že ak zmeníme štátnu pomoc, tak investori pôjdu tam, kam im to my nakážeme, ale či sa neobávate toho, že Slovensko prestane byť schopné prijímať investorov, ktorí síce nemusia veľa ľudí zamestnávať, ale zamestnávajú alebo produkujú vlastne veľmi vysokú pridanú hodnotu, keď napríklad si pozrieme, že automobilka dokáže zamestnať iba tritisíc ľudí, tak produktivita v automobilke je oveľa vyššia, ako keď tritisíc ľudí zbiera zemiaky niekde na poli. Takže tie faktory sú... (Prerušenie vystúpenia časomerom.)
Štefunko, Ivan, poslanec NR SR (2023-12-18):
Ďakujem veľmi pekne. Tak to počúvam celý deň a všetci opoziční poslanci a poslankyne vlastne spravili tomuto zákonu takú alternatívnu doložku vplyvov. Ja som si ale nestačil všetko zapísať a vlastne pred koncom rozpravy by sme to mohli dať na papier a spísať to všetko, čo tento vlastne hlavne esenesácky nezmysel bude znamenať či už pre daňových poplatníkov, alebo pre organizáciu štátnej správy, ktorá už aj tak má dosť čo robiť s touto novou garnitúrou. Ja by som to vlastne naozaj opublikoval a vlastne ukázal týmto dámam a hlavne pánom, že koľko tento ich nezmysel stojí a vlastne na základe toho ich aj potom hodnotil. Ďakujem veľmi pekne.
Laššáková, Jana, podpredsedníčka NR SR (2013-12-18):
Teraz dávam možnosť prihlásiť sa do rozpravy ústne. Končím možnosť prihlásiť sa do rozpravy ústne. Nech sa páči, pán navrhovateľ, chcete zaujať k rozprave stanovisko, nech sa páči.
Kollár, Boris, predseda NR SR (2022-10-05):
Pán poslanec, bude reagovať pán poslanec Lehotský na faktické. Nech sa páči.
M. Hort, podpredseda NR SR: (2009-02-05):
Takže ďalej je do rozpravy prihlásený pán poslanec Martin Fronc. Pán poslanec, nech sa páči, máte priestor na vystúpenie v rozprave.
Nicholsonová, Lucia, podpredsedníčka NR SR (2016-04-26):
Na faktické poznámky bude reagovať pán poslanec Burian, nech sa páči.
Figeľ, Ján, podpredseda NR SR (2014-05-13):
Pán Záhumenský, čo poviete, že by sme ráno pokračovali vaším expozé.
Hirman, Karel, dočasne poverený minister hospodárstva SR (2023-05-03):
Ďakujem pekne, pán predsedajúci. Vážené pani poslankyne, vážení páni poslanci, cieľom tohto vládneho návrhu zákona o všeobecnej bezpečnosti výrobkov a o zmene a doplnení niektorých zákonov je upraviť požiadavky na bezpečnosť spotrebiteľských výrobkov, povinnosti hospodárskych subjektov pri výrobe, dovoze, distribúcii a predaji výrobkov, dohľad nad trhom s výrobkami a výmenu informácií o nebezpečných výrobkoch medzi Európskou komisiou, Slovenskou republikou a ostatnými členskými štátmi v súlade so smernicou 2001/95 ES o všeobecnej bezpečnosti výrobkov. Návrh zákona vecne nadväzuje na návrh zákona o ochrane spotrebiteľa, ktorý teda budem uvádzať ako druhý v poradí, avšak z dôvodu terminologických a procesných špecifík je problematika bezpečnosti spotrebiteľských výrobkov zo zákona o ochrane spotrebiteľa vyňatá a upravená v tomto samostatnom zákone. Návrh zákona nemá vplyv na rozpočet verejnej správy, životné prostredie, informatizáciu, služby verejnej správy pre občana, manželstvo, rodičovstvo, rodinu a nemá ani sociálne vplyvy. Predpokladá však pozitívne aj negatívne vplyvy na podnikateľské prostredie. Vážený pán predsedajúci, vážené pani poslankyne a vážení páni poslanci, dovoľujem si vás teda požiadať o podporu predloženého vládneho návrhu zákona s tým, ako som povedal, že hneď bude nasledovať zákon o ochrane spotrebiteľa, ktorý je taký ten základný a bude riešiť tie veci všeobecne a komplexnejšie. Ďakujem.
Glváč, Martin, podpredseda NR SR (2017-05-10):
Ďakujem, pani ministerka. Dávam slovo spoločnému spravodajcovi z výboru pre pôdohospodárstvo a životné prostredie poslancovi Jánovi Kvorkovi, aby informoval Národnú radu o výsledku rokovania výborov a aby odôvodnil návrh a stanovisko gestorského výboru. Nech sa páči.
Kuffa, Filip, poslanec NR SR (2023-05-17):
Ja som povedal, že vystúpim v rozprave.
Kollár, Boris, predseda NR SR (2023-02-01):
Dobre, ja si myslím, že teraz ešte sú potom nejaké hlasovania, tak ak by bol všeobecný súhlas, myslím, že je to rozumný návrh, poďme urobiť to, čo môžeme odhlasovať, a na záver dajme toto, lebo tam bude dlhšia diskusia. Je to tak, je všeobecný súhlas, prosím? (Reakcie z pléna.) Dobre... (Reakcie z pléna.) Momentík, dobre, ja sa poradím, áno. (K predsedovi pristúpili dvaja z poslancov. Krátka pauza.) Kolegovia, prosím pekne, dohodli sme sa na tom, že... a budem vás žiadať o všeobecný súhlas, dohodli sme sa na tom, že teraz tri návrhy odsúhlasíme teraz prvé a potom pôjdu, potom sa otvorí ten zákon, prvé tri by sme hlasovali teraz o vládnom návrhu zákona, je to o fungovaní bezpečnostnej rady, druhý je branná povinnosť a tretie sú limity, a potom pôjdeme tak, ako sme boli dohodnutí. To bude veľmi rýchlejšie. Je všeobecný súhlas, prosím? (Súhlasná reakcia pléna.) Áno, ďakujem pekne. Uvedené sme schválili. Takže najprv budeme hlasovať o... budeme hlasovať o... limity sú prvé, dobre. Takže budeme hlasovať o návrhu uznesenia k limitu verejných výdavkov na roky 2023 až 2025 . Je to tlač 1342. Prosím predsedu výboru pre financie a rozpočet pána poslanca Mariána Viskupiča, aby hlasovanie návrhu uznesenia Národnej rady uvádzal.
Grendel, Gábor, podpredseda NR SR (2022-09-27):
Prepáčte, chcem poprosiť pánov poslancov, aby netelefonovali v rokovacej sále. Pán poslanec Osuský, prepáčte za vyrušovanie. (Reakcia z pléna.) Pán poslanec Kazda, nech sa páči.
Bugár, Béla, podpredseda NR SR (2019-09-18):
Prezentujme sa a hlasujme. (Hlasovanie.) Prítomných 142, za 97, zdržalo sa 45 poslancov. Návrh bol schválený. Prosím teraz pána poslanca Podmanického, aby uviedol hlasovanie v prvom čítaní o návrhu poslancov Bašku, Bublavého, Janíkovej, Panáčka, Želiezku na vydanie zákona o kompenzačnom príspevku baníkom (tlač 1574). (Hlasovanie o návrhu poslancov Národnej rady Slovenskej republiky Jaroslava Bašku, Dušana Bublavého, Márie Janíkovej, Milana Panáčka a Ľubomíra Želiezku na vydanie zákona o kompenzačnom príspevku baníkom a o zmene a doplnení niektorých zákonov , tlač 1574.)
Gašpar, Tibor, poslanec NR SR (2024-02-28):
Pán predsedajúci, dajte, prosím, hlasovať o návrhu zákona ako o celku s odporúčaním gestorského výboru schváliť.
B. Bugár, podpredseda NR SR: (2003-01-21):
M. Beňová, poslankyňa: Ďakujem pekne, pán predsedajúci. Dovoľte mi na záver dnešnej rozpravy, prosím, ešte pár slov. Dnešným naším hlasovaním urobíme ďalší z krokov na ceste našej vlasti k členstvu v Európskej únii. Niektorým to možno príde len ako nevyhnutná formalita, ale osobne som presvedčená, že väčšina z nás má v tejto chvíli taký ten zvláštny a ťažko opísateľný pocit zodpovednosti za historické rozhodnutie, ktoré je dnes pred nami. Iste veľa ľudí nevie, čo nám vstup do únie prinesie a možno ľudská neinformovanosť býva často základom pochybností, nedôvery či obáv. Je však na nás, aby sme našim občanom vysvetlili a priblížili život v únii so všetkými jej výhodami i možnými rizikami, ktoré budeme pociťovať možno ako nie celkom optimálne. Ale nič nie je len čierno-biele. Svet je farebný, a preto je krásny. Jeho kolorit dotvárajú tak farby svetlé, ako tmavé. A práve v uvedomení si a akceptovaní celej tejto škály sa nachádza poznanie a porozumenie. Niektorá z prognóz tvrdí, že hospodársku a životnú úroveň, ktorú dnes majú členské štáty únie, dosiahneme skutočne až o 40 rokov. Ja osobne nie som veľmi dobrý počtár a ako som už spomínala, k číslam mám síce rešpekt, ale radšej sa na ne už nie veľmi spolieham. Akokoľvek to bude, možno si naši starí rodičia a pravdepodobne ani naši rodičia neužijú všetky výhody spojené so vstupom do únie v plnej miere, ale celkom určite nám budú držať palce, aby sme my a naše deti, tie, ktoré tak milujeme a pre ktoré všetci sebecky chceme to najlepšie, boli rovnocennou a plnoprávnou súčasťou zjednotenej Európy. Pred celou našou politickou reprezentáciou stojí veľká výzva hájiť čo najlepšie záujmy Slovenska a jeho obyvateľov. Bude to úloha neľahká, pretože Európa samotná hľadá svoju tvár. A my v nej budeme obhajovať naše životné, spoločenské, kultúrne i historické záujmy. Ale verím a som presvedčená, že na tejto ceste malé a hrdé Slovensko úspešne obstojí. Ďakujem veľmi pekne za vašu pozornosť. (Potlesk.)
Jurinová, Erika, podpredsedníčka NR SR (2014-07-09):
Pán poslanec Mikloško ako reakcia na faktické poznámky.
Zmajkovičová, Renáta, podpredsedníčka NR SR (2013-10-28):
Faktické poznámky na vystúpenie pána poslanca nie sú. Pán poslanec bol jediný, ktorý sa prihlásil do rozpravy. Vyhlasujem rozpravu za skončenú. Pýtam sa, pán podpredseda, chcete zaujať stanovisko? Nech sa páči.
P. Paška, predseda NR SR: (2009-09-09):
(Hlasovanie.) 129 prítomných, 92 za, 12 proti, 24 sa zdržalo, 1 nehlasoval. Návrh sme postúpili do druhého čítania.
Bugár, Béla, podpredseda NR SR (2019-09-24):
Ďakujem. Otváram všeobecnú rozpravu. Do rozpravy som dostal jedinú písomnú prihlášku pána poslanca Simona. Ale predtým ešte sa hlási pani poslankyňa Zemanová ako navrhovateľka. Nech sa páči, máte slovo.
Žiga, Peter, podpredseda NR SR (2024-02-09):
Pán minister, prosím vás, nekomentujte.
Ondruš, Branislav, poslanec NR SR (2011-07-08):
Ďakujem pekne, pán podpredseda. No, začnem od konca. Presne to som sa usiloval pri tom príklade zo Srbska, pán kolega Marcinčin, povedať, že ak máme zatraktívniť Slovensko a posilniť jeho konkurencieschopnosť, tak je tu obrovské množstvo problémov, ktoré nijakým spôsobom nezmeníme, keď budeme akokoľvek meniť Zákonník práce, lebo s pracovným zákonodarstvom jednoducho nesúvisia. Pani kolegyňa Blahová už zdrhla, no ale musím povedať, že asi nečítala naozaj za celý čas, čo ma prekvapuje, keďže je podpredsedníčkou sociálneho výboru, ten návrh. Práve návrhy alebo práve cieľ nestanoviť v Zákonníku práce jasné pravidlá, ale všetko ponechávať akože na dobrovoľný dialóg medzi zamestnancom a zamestnávateľom je práve výsledkom tejto novely zákona, to znamená, že práve, alebo poviem takto, práve výsledkom takýchto postupov bude to, že zo zamestnanca a zo zamestnávateľa budú neskutoční, nekoneční rivali, ktorí sa v kuse budú musieť hádať, preťahovať, handrkovať a podobne. Pretože namiesto toho, aby tento zákonník stanovil jasné pravidlá, o ktoré sa už hádať nikto nebude musieť, tak namiesto toho práve vy chcete, aby sa podľa možností žiadne presné pravidlá nestanovovali alebo aby sa čo najviac nechávalo na tom handrkovaní a doťahovaní sa medzi zamestnancom a zamestnávateľom. No a pán kolega Kaník, ktorý tiež, samozrejme, zdrhol, no, musím povedať, že keď som si pripravoval toto vystúpenie, tak asi z dvoch tretín, preto som aj zdôrazňoval, citujem, citujem a hovoril som tie zdroje, asi z dvoch tretín som ho pripravil podľa záverov, podľa vystúpení odborníkov na medzinárodnej konferencii k problematike tejto novely Zákonníka práce, ktorá bola len prednedávnom na Trnavskej univerzite. Takže ak skutočne to, že ja citujem aktuálnych odborníkov, ktorí sa vyjadrovali k aktuálnemu návrhu, je úroveň Kim Ir-sena, Marxa alebo Engelsa, tak ja si skutočne už neviem predstaviť, s čím tu už mám vystúpiť.
Blaha, Ľuboš, podpredseda NR SR (2024-01-11):
Pani poslankyňa Lucia Plaváková, nech sa páči.
Laurenčík, Milan, podpredseda NR SR (2022-02-11):
Pán poslanec Radovan Kazda s faktickou poznámkou, nech sa páči.
Marcinčin, Radovan, poslanec NR SR (2020-12-10):
Ďakujem za slovo. Vážený pán predsedajúci, kolegyne, kolegovia, ja mám iba taký krátky pozmeňujúci návrh. Pri doterajšom vyhlasovaní núdzového stavu nebolo jednoznačné, či možno núdzový stav vyhlásiť na celom území Slovenskej republiky, pretože časť odborníkov mala za to, že je to možné len v určitej oblasti alebo lokalite, resp. v určitom sektore národného hospodárstva napríklad zdravotníctvom. S cieľom spresniť znenie ústavného zákona v tejto otázke sa navrhuje uviesť, že tak výnimočný stav ako aj núdzový stav, ak je to nevyhnutné, možno vyhlásiť aj na celom území Slovenskej republiky. Takže teraz prečítam pozmeňujúci a doplňujúci návrh poslanca Národnej rady Slovenskej republiky Milana Vetráka a Radovana Marcinčina k vládnemu návrhu ústavného zákona, ktorým sa mení a dopĺňa ústavný zákon č. 227/2002 Z. z. o bezpečnosti štátu v čase vojny, vojnového stavu, výnimočného stavu a núdzového stavu v znení neskorších predpisov, tlač 357. Vládny návrh ústavného zákona, ktorým sa mení a dopĺňa ústavný zákon o bezpečnosti štátu v čase vojny, vojnového stavu, výnimočného stavu a núdzového stavu v znení neskorších predpisov sa mení a dopĺňa takto: 1. V čl. I sa pred doterajší bod 1 vkladajú nové body 1 a 2, ktoré znejú: „1. V čl. IV ods. 1 sa na konci bodka nahrádza čiarkou a pripájajú sa tieto slová: «ktorým môže byť aj celé územie Slovenskej republiky.». V čl. 4 ods. 4 úvodnej vety sa za slovo «území» vkladá čiarka a slová «ktorým môže byť aj celé územie Slovenskej republiky». Doterajšie body sa primerane prečíslujú. 2. V čl. I bode 1 v čl. 5 ods. 1 sa na konci bodka nahrádza čiarkou a pripájajú sa tieto slová: «ktorým môže byť aj celé územie Slovenskej republiky.».“ 3. V čl. 1 bode 2 v čl. 5 ods. 3 úvodnej vete sa za slovo „území“ vkladá čiarka a slová „ktorým môže byť aj celé územie Slovenskej republiky“. A na záver v čl. I bode 5 v čl. V ods. 4 sa za slovo „území“ vkladá čiarka a slová „ktorým môže byť aj celé územie Slovenskej republiky“. Ďakujem.
P. Hrušovský, predseda NR SR: (2003-10-21):
(Hlasovanie.) 120 prítomných, 107 za návrh, 2 proti, 5 sa zdržalo, 6 nehlasovalo. Návrh sme schválili. Teraz prosím pani Petru Masácovú, aby sa dostavila do rokovacej sály a zložila ústavou predpísaný sľub. Chcem pripomenúť, že podľa odseku 4 zákona o rokovacom poriadku poslanec skladá sľub tak, že po verejnom prečítaní textu sľubu položí pravú ruku na ústavu, povie slovo Sľubujem! a podaním ruky a svojím podpisom potvrdí zloženie sľubu. Prosím pani Petru Masácovú, aby predstúpila pred rečnícke miesto a zložila ústavou predpísaný sľub a poslancov Národnej rady, aby počas skladania sľubu stáli.
Tóth, Tibor, poslanec NR SR (2011-05-19):
Ďakujem pekne, pán predsedajúci. V rozprave nevystúpil nik, odporúčam, aby sa Národná rada Slovenskej republiky uzniesla podľa § 73 ods. 3 písm. c) rokovacieho poriadku na tom, že prerokuje tento návrh v druhom čítaní.
Kazda, Radovan, poslanec NR SR (2022-06-22):
Ďakujem. Hlasovať o tomto budeme o sedemnástej hodine.
Šimečka, Michal, podpredseda NR SR (2024-06-13):
Ďakujem pekne. S reakciou na faktickú pán poslanec Štefunko, nech sa páči.
Jurinová, Erika, podpredsedníčka NR SR (2014-11-26):
S reakciou pán poslanec Kuffa.
B. Bugár, podpredseda NR SR: (2003-04-25):
(Hlasovanie.) Prítomných je 115 poslancov, za návrh 99, proti 6, zdržalo sa 10. Konštatujem, že sme schválili uznesenie Národnej rady k správe o výsledku hospodárenia Národnej banky Slovenska za rok 2002. Ďakujem aj pánovi guvernérovi, aj pánovi predsedovi výboru. Teraz nasleduje bod Návrh uznesenia Národnej rady Slovenskej republiky na zmeny v zložení členov niektorých stálych delegácií Národnej rady Slovenskej republiky v medzinárodných parlamentných organizáciách. Návrh uznesenia, ktorý vypracoval a predložil zahraničný výbor, ste dostali ako tlač 212. Teraz dávam slovo poverenému členovi tohto výboru poslancovi Pavlovi Kubovičovi, aby návrh uviedol. Pán poslanec, nech sa páči.
Pellegrini, Peter, predseda NR SR (2015-02-10):
Pani poslankyňa Mezenská.
Kollár, Boris, predseda NR SR (2020-09-02):
Vážené pani poslankyne, vážení páni poslanci, otváram rokovanie 11. schôdze Národnej rady Slovenskej republiky. Zaznie štátna hymna Slovenskej republiky. (Štátna hymna Slovenskej republiky.) Pani poslankyne, páni poslanci, prosím, boli sme upozornení na grémiu kolegami z opozície, prosím, aby sme si minútou – prosím, vypnite si mobilné telefóny -, aby sme si minútou ticha uctili pamiatku slovenského občana pána Jozefa Chovanca, ktorý zomrel po zásahu belgických bezpečnostných zložiek vo februári 2018. (Minúta ticha.) Teraz vás chcem požiadať, pani poslankyne, páni poslanci, aby sme sa pred začatím rokovania prezentovali a zistili, či sme schopní sa uznášať. (Prezentácia.) Prítomných 110 poslancov. Konštatujem, že sme uznášaniaschopní. Ak niekomu nejde zariadenie, prosím vybrať a ešte raz skúsiť zas. Na 11. schôdzi Národnej rady budú overovateľmi poslanci Miloš Svrček a Jozef Habánik. Náhradníčkami budú pani poslankyňa Monika Kavecká a pani poslankyňa Magdaléna Sulanová. Na dnešnom rokovacom dni požiadali o ospravedlnenie pán poslanec Vladimír Baláž, pán poslanec Jozef Hlinka, pán poslanec Radovan Kazda, Eduard Kočiš, Patrick Linhart, Vladimíra Marcinková, Marcel Mihalik, Adriana Pčolinská, Jana Vaľová a Viliam Zahorčák. Pani poslankyne, páni poslanci, teraz pristúpime k schvaľovaniu programu 11. schôdze. (Reakcia z pléna.) Moment. Chcem vám pripomenúť, že podľa § 24 odstavec, zákona o rokovacom poriadku návrhy na zmeny, zmenu alebo doplnenie návrhu programu musia byť vyhotovené písomne a odovzdané predsedajúcim pred začatím schôdze. Takýto návrh evidujem jeden. Teraz prosím pána poslanca, ktorý takto urobil, aby predniesli svoj návrh. Nech sa páči, pán poslanec Taraba, máte slovo.
Solymos, László, poslanec NR SR (2013-04-30):
Ďakujem pekne. Najprv by som sa chcel poďakovať pánovi kolegovi, že hovoril k veci a hovoril vlastne o tom, o čom je tento bod dnešného programu. Jednoznačne nevidíme dôvod na zrýchlené legislatívne konanie. Nič, ale vôbec nič sa za uplynulý týždeň nestalo takého, čo by tento krok ospravedlňovalo. Možno až na urazenú ješitnosť pána premiéra, ktorého pozvanie na ďalšie dejstvo tej hry „Konštruktívny premiér a zlá opozícia“ opozičné strany odmietli. Stáva sa pravidlom, že sa SMER, keď chce predložiť podozrivú novelu zákona, urobí tak vždy pred prázdninami, pred pracovným voľnom a zásadne v skrátenom legislatívnom konaní. Mali by sme však všetky tieto dni vyhlásiť za dni bdelosti. Pravdepodobne ide o ďalší pokus, ako pre politikov SMER-u privatizovať ďalšiu oblasť spoločenského života, po Úrade verejného obstarávania, potom súdnictvo a teraz pravdepodobne aj Generálnu prokuratúru. Ďakujem pekne.
Pčolinský, Peter, doterajší podpredseda NR SR (2023-10-25):
Pán poslanec Ján Richter.
Grendel, Gábor, podpredseda NR SR (2020-07-15):
S reakciou na faktické poznámky, pán poslanec Schlosár.
Blcháč, Ján, poslanec NR SR (2021-11-10):
Ďakujem za slovo. Vážený pán kolega Šimko, ja chcem oceniť výklad k tomuto návrhu novelizácie zákona o verejnom obstarávaní, pretože táto novelizácia z praktického pohľadu aj primátora mesta, hoci nás sa to netýka, ale týka sa to 350 obcí a miest, ako ste správne poznamenali, je oprávnená. Pre kolegov, ktorí sa touto problematikou nezaoberajú a ktorí, dúfam, podporia túto novelu, chcem len tak trošku pripomenúť, čo to znamená postaviť nájomný dom alebo nájomné byty v nájomných domoch pre obce a mestá, ktoré v tejto agende pokročili doteraz veľmi významne, a aj napriek tomu evidujeme kvantum žiadostí o ubytovanie alebo poskytovanie nájomného bývania v obciach a mestách z rôznych dôvodov pre mladých ľudí, pre rôzne kategórie obyvateľov obcí a miest. Znamená to nájsť pozemok. Znamená to byť úspešný v žiadosti na Štátny fond rozvoja bývania a dotáciu z ministerstva dopravy a výstavby. A potom, samozrejme, samotná realizácia, úskalia verejného obstarávania až po samotné užívanie, prevádzku týchto bytov. Rôzne obce a mestá majú rôzny počet nájomných bytov. Tu sme... možno ešte pripomenúť treba v tejto súvislosti aj to, že už aj z tohoto dôvodu by bolo možno do budúcnosti potrebné uvažovať o podpore zákona, ktorý sme predkladali pred časom, kedy sme navrhovali, aby sa pozemky v správe Slovenského pozemkového fondu v zastavaných územiach miest a obcí previedli na mestá a obce a aby aj takýmto spôsobom bola podporená výstavba nájomných bytov. A tie argumenty, ktoré pán kolega Šimko uviedol, sú naozaj dostatočné na to, aby sme mohli túto novelu zákona podporiť. Ďakujem pekne.
Klus, Martin, podpredseda NR SR (2019-10-25):
Ďakujem za záverečné slovo, pani ministerka. Chce k rozprave zaujať stanovisko spravodajca? Nechce. Prerušujem rokovanie o tomto bode programu. Ďalším bodom programu je prvé čítanie o návrhu skupiny poslancov na vydanie zákona, ktorým sa mení a dopĺňa zákon č. 222/2004 Z. z. o dani z pridanej hodnoty v znení neskorších predpisov. Návrh zákona je uverejnený ako tlač 1715. Návrh na jeho pridelenie na prerokovanie výborom je v rozhodnutí č. 1816. Dávam slovo poslancovi Petrovi Pčolinskému, aby za skupinu poslancov návrh zákona uviedol. (Reakcia z pléna.) Spravodajca je Marián Viskupič, máme. (Rokovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 222/2004 Z. z. o dani z pridanej hodnoty v znení neskorších predpisov , tlač 1715.)
A. Belousovová, podpredsedníčka NR SR: (2007-11-27):
Slovo má pani poslankyňa Laššáková.
Grendel, Gábor, podpredseda NR SR (2023-02-09):
Na vystúpenie pána poslanca Viskupiča evidujem tri faktické poznámky, končím možnosť prihlásiť sa s ďalšími. Pán poslanec Milan Vetrák ako prvý.
B. Bugár, podpredseda NR SR: (2002-01-29):
K. Čižmáriková, poslankyňa: Ďakujem za slovo. Vážený pán predsedajúci, požiadam vás, aby ste dali hlasovať o návrhu uznesenia, podľa ktorého Národná rada Slovenskej republiky schvaľuje volebný poriadok na voľbu a odvolávanie verejného ochrancu práv.
P. Paška, predseda NR SR: (2010-03-03):
(Hlasovanie.) 133 prítomných, 51 za, 69 proti, 9 sa zdržalo, 4 nehlasovali. Bod sme neschválili.
Ďuriš Nicholsonová, Lucia, podpredsedníčka NR SR (2016-12-07):
Pani poslankyňa Dubačová.
Zemanová, Anna, poslankyňa NR SR (2019-05-13):
Ďakujem pekne za slovo. Ďakujem za vystúpenie, Karol, ale chcela by som ešte podotknúť a pripomenúť aj otázku prevádzkovej bezpečnosti ohľadom využívania vody, ktorá je potrebná pre prevádzku, a v súvislosti so zmenou klímy, ktorá prináša to, že naše vodné nádrži, nádrže a naše rieky sú čoraz, majú čoraz menej vody, a práve veľká nádrž Veľké Kozmálovce, ktorá už dnes je na hranici využitia pre dva bloky existujúce, má sa využívať aj pre ďalšie dve, a pritom stále nie je preukázané, či to bude dostatočné. Taktiež čo bude v prípade havárie, ak by nebodaj došlo k niečomu takému, ako bolo vo Fukušime, kde práve nedostatok vody na chladenie spôsobil nárast tejto obrovskej tragédie, a na tieto otázky, o tomto sa ako keby mlčalo. A naozaj by ma zaujímala pravdivá, relevantná nejaká analýza, ako je to s množstvom vody potrebnej pre využívanie ďalších dvoch blokov v Mochovciach, či je jej dostatok, či to nebude tlak na budovanie napríklad vodnej nádrže Slatinka, ktorá, o ktorej sa hovorí, že nemá byť pre Mochovce, na druhej strane sa hovorí, že je nevyhnutná pre Mochovce. Ak áno, či bude tlak na financovanie, a pritom vieme, že je tam veľký odbor ekológov voči výstavbe tejto Slat..., tejto, tejto nádrže. Sú to veci, ktoré sa zdajú ako keby podružné, ale si myslím, že sú v konečnom dôsledku kľúčové pre prevádzku v Mochovciach, a preto o tom tu hovorím takto nahlas a verím, že zodpovední ma počujú a tieto odpovede sa verejnosť, sa ich dozvie.
Hraško, Igor, poslanec NR SR (2014-11-10):
Ďakujem za slovo. Takže pán minister sa už rozlúčil, takže je jasné, že tu už viacej s nami nebude, je to škoda. Hovorili ste, pán minister, o nejakej partii v politike. Ja som to tu už raz vysvetľoval. Ja som v opozícii voči niekomu, nie s niekým. Aj napriek tomu sa vieme na niektorých veciach zhodnúť. Takže tak to funguje. Ale ja som v opozícii voči niekomu. No a k tomu, že sú tam podpísaní. No je to preto, lebo sú v opozícii, hej, sú tiež v opozícii voči vám a my všetci sme sa zhodli na tom, že situácia je už naozaj neúnosná a jednoducho treba toho Fica jednoducho odvolať, pretože to prostredie je naozaj veľmi zlé. Čiže geneticky ani nie sme spojení. No a vy keď ste podpisovali odvolávania ministrov, tiež ste mali asi pod tým podpisy, aj keď ste boli teda z rôznych týchto. Ono z tohto vyplýva, keď nás takto označujete, že nás hádžete do toho, že sme nejednotní a že sme takí, a hentakí a len takí prišelci a nezávislí a vlastne odkiaľ sme, tak vy sa asi v podstate bojíte. A to ani Kaliňák nespomenul. A tomu som sa trošku čudoval, keď vy ste to teda vytiahli, že, áno, to KDH s tým MOST-om sú štandardné strany a že ostatné, ako keby sa rozpadávali. No nerozpadajú sa, sú neštandardné práve preto, že už jednoducho tá situácia nás tu dohnala takým spôsobom, aby sme sa sem dostali aj ako ľudia, ktorí nie sú straníci a nemajú stranícke tričká. Vy ste tam nechali jeden odkaz ľuďom, že vaša vláda rozbehla dobré veci, z tých tabuliek, ktoré ste tam čítali, že, áno, OECD nás pochválilo. Aj to bolo vlastne tak, že hovorili ste skôr o tom OECD, o našej ekonomike, o HDP, o úsilí, o efektívnom výbere daní, o zlepšenom ratingu. Ale viete, čo je zaujímavé, že nehovorili ste o tom, ako sa zlepšuje život našim občanom, takže tým bežným, nie vyvoleným, nehovorili ste o zlepšení životnej úrovne. A to ma... (Prerušenie vystúpenia časomerom.)
Blanár, Juraj, podpredseda NR SR (2023-03-28):
Pán poslanec Benčík s faktickou.
Petráš, Vladislav, poslanec NR SR (2012-11-28):
Pán predseda, dajte hlasovať o návrhu zákona ako o celku.
Ledecký Vladimír, poslanec NR SR (2021-12-02):
Prosím, pán predsedajúci, dajte hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
P. Hrušovský, podpredseda NR SR: (2001-09-07):
Nech sa páči, pán poslanec Kalman. J. Kalman, poslanec: Ďakujem pekne, pán podpredseda. Pán kolega Rusnák ja neviem, či sa nepočúvame alebo či nečítame. Veď v samotnom návrhu je uvedené, že rast životných nákladov je 7,4 %. Experti hovoria – a bolo to niekoľkokrát v tlači zverejnené v priebehu týchto dní –, že je predpoklad 9,7 % rastu životných nákladov do konca roka. K tomu neboli započítané tie opatrenia, ktoré sa chystajú v súvislosti so zdražením energie, plynu, a všetko, čo s tým súvisí. Niekoľkokrát sme to argumentovali v našich diskusných vystúpeniach a vy tento fakt nielenže nerešpektujete alebo nepočúvate, ale ešte dokážete hovoriť v takých súvislostiach, že nepredpokladáte zvýšenie životnej úrovne o viac ako 7 %. Nie je tomu tak. Tie životné náklady budú, žiaľ, podstatne vyššie a vami navrhovaných 7 % ide do mínusu. To znamená, že úpravou dôchodkov sa opäť ide do mínusu, a nie ani len na nulu a už nehovoriac o tom, aby to išlo do plusu. Takže rozdiel je v tom, že treba študovať, sledovať, analyzovať a počúvať, vážený pán poslanec. A z tohto pohľadu si predsa len myslím, že sú ďaleko reálnejšie a žiadanejšie a potrebnejšie opatrenia alebo návrhy, ktoré sme predložili z našej strany.
Danko, Andrej, predseda NR SR (2019-05-15):
Pán poslanec Heger vystúpil v rozprave ako jediný. Ešte aj tak sa raz pýtam, či sa chce prihlásiť niekto ústne, lebo som nedostal informáciu, či to bolo. Keď nie, teda vyhlasujem všeobecnú rozpravu za skončenú. Chce k rozprave zaujať stanovisko navrhovateľ? Nie. Pán spravodajca? Nie. Prerušujem rokovanie o tomto bode programu. Ďalej nasleduje prvé čítanie o návrhu skupiny poslancov na vydanie zákona, ktorým sa mení a dopĺňa zákon č. 36/2005 Z. z. o rodine a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony. Návrh zákona je pod tlačou 1472, návrh na jeho pridelenie na prerokovanie výborom je v rozhodnutí č. 1560. Dávam slovo poslankyni Gaborčákovej, aby za skupinu poslancov návrh zákona uviedla. Takže môžme ísť na ďalší návrh a ide pani poslankyňa Remišová. Budeme pokračovať prvým čítaním o návrhu skupiny poslancov Národnej rady Slovenskej republiky na vydanie ústavného zákona, ktorým sa mení a dopĺňa ústavný zákon č. 397/2004 Z. z. o spolupráci Národnej rady Slovenskej republiky a vlády Slovenskej republiky v záležitostiach Európskej únie . Návrh ústavného zákona má tlač 1473. Návrh na jeho pridelenie na prerokovanie výborom je v rozhodnutí č. 1561. Dávam slovo poslankyni Veronike Remišovej, aby za skupinu poslancov návrh ústavného zákona uviedla.
Krajčí, Marek, poslanec NR SR (2019-10-25):
Ďakujem veľmi pekne za množstvo faktických pripomienok. Ja som si to tu všetko písal a je jasné, že nestihnem zodpovedať, lebo mám len dve minúty, takže prihlásim sa ešte do ústnej rozpravy. Ja sa skúsim, teda chcem hlavne poďakovať tým, ktorí chcú podporiť návrh zákonu (zákona, pozn. red.), a teda aj tú diskusiu na tému reformy zdravotníctva. Čo sa týka čakacích dôb, ja som sa tomu naozaj trošku dlhšie venoval a mám na všetko odpovede. Ja skúsim teraz zareagovať len na pána Baláža, však ujdú. No rozmýšľali sme nad tým, neujdú. Tam ide o to, aby sa poisťovňa viac starala o svojho klienta. To znamená, tá poisťovňa tomu klientovi, áno, zatelefonuje, keď bude v tom čakacom zozname, a povie mu, tí tam a tam vás zoperujú. To je všetko, tým pádom si poisťovňa splnila svoju povinnosť. Ten pacient vie, kde bude ošetrený, je oňho postarané, a tým pádom je mimo obliga toho, že vám niekde ten pacient ujde. Ďalšia vec, čakacie lehoty sú zaradené kvôli tomu, aby sa nestalo, že poisťovne budú odzmluvňovať relatívne slušné oddelenia, ktoré sú schopné robiť tieto výkony, možno ani nedosiahnu plný počet, ale preto je pre mňa dôležité, aby tam nebolo, že musí, ale môže, v prípade, môžme to tam dať, v prípade, že čakacie limity nebudú teda prekročené, samozrejme. Lebo to nám garantuje to, že sa nebude živelne odzmluvňovať to, čo funguje, pretože tá poisťovňa si povie, ja to potrebujem. Ja potrebujem, áno, aj v tej lokálnej nemocnici tento typ oddelenia a ona urobí, tá poisťovňa má urobiť všetko pre to, aby to oddelenie bolo dobré, aby fungovalo, lebo si uvedomí, že pokiaľ ho zatvorí, síce ušetrí nejaké finančné prostriedky, ona by ich, samozrejme, mala preklopiť do tej vyššej nemocnice, ale zároveň, keď ich ušetrí, tak pacient by mohol na to doplatiť dlhšími čakacími lehotami. Preto sme to tam dali, aby ten pacient bol ochránený. Ja sa tomu naozaj ešte budem viac venovať... (Prerušenie vystúpenia časomerom.)
Budaj, Ján, poslanec NR SR (2016-11-29):
Ďakujem. K pánovi Viskupičovi hádam len toľko, že naozaj, ja samozrejme ho sledujem už dlhšie a teší ma, že existuje mládež Novembra v tom zmysle, mladí ľudia, ktorí ten November nie iba pozerali v telke, ale oni obhajujú hodnoty, na ktorých stojí táto republika, na ktorých stojí jej štátnosť a jej sloboda. Ďakujem vám pekne, že nemlčíte a že ste sa zastali republiky, lebo tu nejde o opozíciu, tu nejde o Budaja, tu nejde o ďalších opozičných poslancov, ide o budovanie štátu. Ak ho budú budovať normalizační tupci, ktorí sa boja akejkoľvek kritiky, tak vybojujú akurát nejakú, no, nechcem ani si predstaviť. K pánovi Bublavému. Pán Bublavý, ja som hovoril presne, hovoril som o obmedzení slobodného prejavu poslanca. A to navrhujete, obmedzenie slobodného prejavu poslanca. Počúvajte, čo kto hovorí, a nehovorte ja o koze a ty o voze. To je tiež v parlamente dosť dôležité venovať sa, ak aj oponujete, akurát tomu, aby ste počuli čo vlastne oponujete. Obmedzenie slobody prejavu tu má nastať prvýkrát po dvadsiatich siedmich rokoch, prvýkrát nebude môcť poslanec použiť ani len žiadnu vizuálnu pomôcku a samozrejme nemá, vraj teda, ani teda filmovať, fotografovať a prenášať odtiaľto, čiže tzv. streamovať. Hovorím o poslancovi, hovorím presne to, čo som povedal... (Prerušenie vystúpenia predsedajúcou.)
Pčolinský, Peter, podpredseda NR SR (2023-02-10):
Ďakujem pekne. A do tretice pán poslanec Kučera.
Bugár, Béla, podpredseda NR SR (2018-06-19):
Takže, vážené panie poslankyne, vážení páni poslanci, žiadam vás, aby ste sa ukľudnili, a tu vedľa mňa tiež, a ideme, pristúpime k jednotlivým hlasovaniam. Pán poslanec Klus, ešte procedurálny návrh, nech sa páči.
Beblavý, Miroslav, poslanec NR SR (2014-12-09):
Toto je veľmi technický zákon, aj keď s atraktívnou témou. Súvisí s tým, že od roku 1996 majú obce kompetencie rozhodovať v oblasti, by som povedal, zneužívania alkoholu, respektíve po danú dobu opitosti a záchytiek a obce v tejto súvislosti môžu udeľovať aj pokuty, keď niekto poruší zákon. Problém je však v tom, že zákon nie je úplne jasný, minimálne podľa rozhodovacej praxe súdov o tom, kto je odvolací orgán. Lebo ak obec postupuje v rámci svojej samosprávnej pôsobnosti, neexistuje odvolací orgán a dá sa to napadnúť len na súde, rozhodnutie obce. Ak obec postupuje ako v rámci preneseného výkonu štátnej správy, tak odvolacím orgánom je príslušné ministerstvo alebo inak určený úrad. Súdy nemajú v tomto jasno, v konkrétnych prípadoch, čo má prakticky za následok to, že vzhľadom na túto kompetenčnú nulitu sa potom nulifikuje aj samotné rozhodnutie, teda aj zjednodušene povedané, rušia sa pokuty. Takže na nejasnosti zákona sa potom rušia pokuty za jeho porušovanie a preto navrhujem, aby bolo len v zákone jednoznačne ustanovené, že obec koná v rámci svojej samosprávnej pôsobnosti tak, že odvolanie bude na súd a tým pádom bude celá vec veľmi jednoducho vyriešená. Ďakujem pekne.
Kamenický, Ladislav, minister financií SR (2019-09-11):
Ďakujem pekne. Vážený pán predsedajúci, kolegyne, kolegovia, cieľom predloženého vládneho návrhu zákona vypracovaného v spolupráci s Ministerstvom zahraničných vecí a európskych záležitostí Slovenskej republiky je vytvorenie legislatívnych predpokladov pre efektívnejšie fungovanie špecializovaných finančných subjektov, ktorými sú Eximbanka a Fond na ochranu vkladov, Národný fond pre riešenie krízových situácií na finančnom trhu. Hlavnými dôvodmi novelizácie zákona o Eximbanke sú rozšírenie činnosti Eximbanky o vykonávanie finančných nástrojov v Európskej únii určených na rozvojovú spoluprácu a umožnenie Eximbanke priamo financovať a spolufinancovať zvýhodnené vývozné úvery v rámci realizácie rozvojovej spolupráce. Udelenie rozvojového mandátu pre Eximbanku vytvára na jednej strane predpoklady pre zefektívnenie jej činnosti, na strane druhej priestor na pôsobenie v oblasti rozvojového financovania v partnerských krajinách. Synergicky so schémou zvýhodnených vývozných úverov tak bude môcť Eximbanka podporiť slovenské podnikateľské subjekty pri ich prieniku na trhy rozvojových krajín, či v obstarávacích procesoch Európskej únie. V tomto kontexte predložený materiál reaguje na záväzky Slovenskej republiky v oblasti rozvojovej spolupráce. Novelizáciou zákona o rozvojovej spolupráci sa zlepšujú podmienky poskytovania zvýhodnených vývozných úverov v prospech odberateľských, odberateľov z partnerských krajín. Súvisiaca novelizácia zákona o rozvojovej spolupráci sa využíva na úpravu iných nástrojov rozvojovej spolupráce, pričom do vykonávania finančných nástrojov v Európskej únii určených na rozvojovú spoluprácu sa navrhuje zapojiť aj Slovenskú agentúru pre medzinárodnú rozvojovú spoluprácu. V rámci zefektívnenia činnosti Fondu ochrany vkladov a Národného fondu pre riešenie krízových situácií na finančnom trhu predpokladaný návrh zákona reaguje na nové usmernenie Európskej centrálnej banky o domácich operáciách riadenia aktív a pasív zo strany národných centrálnych bánk, podľa ktorého aj peňažné prostriedky uložené v národných centrálnych bankách budú od 1. októbra 2019 podliehať zápornej úrokovej sadzbe. Preto sa navrhuje umožniť viesť peňažné prostriedky Fondu na ochranu vkladov do Národného fondu pre riešenie krízových situácií na finančných trhoch nielen na účtoch Národnej banky Slovenska, ale aj na účtoch Štátnej pokladnice s nulovou úrokovou sadzbou. Účinnosť zákona sa navrhuje od 1. októbra 2019 z dôvodu, že v rovnakom termíne bude účinné citované usmernenie Európskej centrálnej banky. Ďakujem za pozornosť a poprosím vás o podporu predloženého vládneho návrhu zákona. Ďakujem pekne.
Grendel, Gábor, poslanec NR SR (2016-12-08):
Ďakujem. Len pre úplnosť by som chcel doplniť, že premiér Fico je zastihnuteľný vtedy, keď mu to vyhovuje, a polícia ho dokáže vypátrať vtedy, keď to premiérovi Ficovi vyhovuje. Ide konkrétne o prípad, kedy je trestne stíhaný Igor Matovič za ohováranie predsedu vlády, kde je premiér Fico oznamovateľom. Vtedy ho vedia zastihnúť zázračne na Úrade vlády, dokonca aj ako preberateľa zásielok pani Ficovej. Naozaj zaujímavá rovnosť pred zákonom.
V. Veteška, podpredseda NR SR: (2007-05-15):
Prerušujem rokovanie o tomto bode programu. V rokovaní pokračujeme prvým čítaním o vládnom návrhu zákona, ktorým sa mení a dopĺňa zákon č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov a ktorým sa menia a dopĺňajú niektoré zákony (tlač 279). Návrh na jeho pridelenie na prerokovanie vo výboroch máte pod č. 279. Opäť prosím pani ministerku práce, sociálnych vecí pani Vieru Tomanovú, aby vládny návrh zákona uviedla. Nech sa páči.
Danko, Andrej, predseda NR SR (2020-02-25):
Pán poslanec Zelník.
Janckulík, Igor, poslanec NR SR (2019-10-16):
Prosím, dajte hlasovať o návrhu zákona ako o celku s prijatými pozmeňujúcimi návrhmi. Gestorský výbor odporúča schváliť.
Kollár, Boris, predseda NR SR (2022-06-14):
Prosím vás pekne, pani poslankyňa Vaľová, pán poslanec Pročko, naozaj nemôžete medzi sebou komunikovať.
Balódi, Ladislav, poslanec NR SR (2019-05-21):
Teraz prosím, pán predsedajúci, dajte hlasovať o tom, že Národná rada Slovenskej republiky sa rozhodla prerokovať návrh zákona v druhom čítaní.